Pa skrik hom ‘byna dood’ vir gesig in wasmasjienFoto: @AlxBoardman/Twitter ŉ Pa sê hy het hom “byna dood geskrik” toe hy ŉ gesig in die wasmasjien opgemerk het – net om uit te vind dit is sy hond se gunsteling- David Bowie-kussing. Komediant Alex Boardman (47) sê hy het ŉ stukkie hoender vir sy Staffordshire bulterriër, Boo, gegee as ŉ versnapering. Sy het egter nie daarvan gehou nie en dadelik op die kussing vomeer. Hy het toe die kombers en die kussing in die wasmasjien gegooi. Alex het egter van die bondel vergeet en toe geskrik toe hy die wyle superster se gesig teen die deursigtige deur van die masjien opgemerk het. “Ek het vergeet ek het die hond se kombers en David Bowie-kussing gewas. Ek het byna ŉ hartaanval gekry,” het hy op Twitter gesê toe hy die foto gedeel het. Boo het glo die kussing vir haarself opgeëis toe Alex se seun, Luke, dit vyf jaar gelede in ŉ pandjieswinkel raakgesien het, en dit is nou permanent in Boo se hondebed. Forgot I’d washed the dog’s blanket and David Bowie cushion.Nearly just had a heart attack. pic.twitter.com/7Uh9nLvh8k — alex boardman (@alxboardman) April 6, 2021